
Zápisnica
z pedagogickej rady dňa 08.04.2026



Miesto konania pedagogickej rady: Materská škola, MDD 1337/17, Veľká Lúka
Cieľ: Prijímanie detí do MŠ, zápis detí do ZŠ, usmernenia do konca roka.

Prítomní: podľa prezenčnej listiny v počte 4 pracovníci
Ospravedlnení: podľa prezenčnej listiny 

Program: 
0. Otvorenie a oboznámenie s programom, kontrola plnenia uznesení 
0. Vyhodnotenie psychologických depistáží
0. Zápis do ZŠ, pokračovanie plnenia PPV
0. Zápis do materskej školy, ePrihlášky, ai.
0. Závery z hospitácií
0. Vzdelávanie pedagogických pracovníkov, informácie z absolvovaných inovačných vzdelávaní v tomto roku.
0. Hodnotenie projektov a pripravované aktivity na záver školského roka
0. Nové webové sídlo školy a návrhy na nové materiálno-technické vybavenie
0. Legislatíva, usmernenia, Rada školy
0. Záver, rôzne
0. Prijaté opatrenia

K bodu 1
Pani riaditeľka otvorila rokovanie  pedagogickej rady. Skontrolovala plnenie uznesení z pedagogickej rady konanej 26.01.2026 a konštatovala, že boli zrealizované a splnené. Všetky zamestnankyne školy sa oboznámili s výsledkami kontroly ŠŠI . Predložili návrhy na zlepšenie diagnostikovania deti od septembra 2026.
 
K bodu 2
Pani učiteľka Zaušková referovala o výsledku psychologických depistáží.  Najväčšie nedostatky boli vo výslovnosti detí, priestorovej orientácii a úchope ceruzky. Na tieto oblasti sa musíme v novom školskom roku zamerať, z cieľom diagnostikovať v priebehu roka deti, ktoré potrebujú zvýšenú pozornosť a podporné opatrenia.

K bodu 3
V novom školskom roku nastupuje do ZŠ 12 detí, ktoré spĺňajú požiadavky na primárne vzdelávanie. Väčšina detí nastupuje do ŽŠ Sliač, pani riaditeľka spolupracuje so zástupkyňou školy počas zápisu.
Jedno dieťa nastupuje do ZŠ predčasne, rozhodlo o tom ZPaP vo Zvolene na základe diagnostických vyšetrení a žiadosti rodičov. Výsledky potvrdili všeobecné nadanie dieťaťa.
Jedno dieťa pokračuje v plnení povinného predprimárneho vzdelávania v našej MŠ. Dôvod je nezrelosť niektorých oblastí. 

K bodu 4
V tomto školskom roku sa začalo nové prijímanie detí na predprimárne vzdelávanie formou ePrihlášok. V období mesiaca máj budú rodičia podávať prihlášky elektronicky alebo v tlačenej forme, ak elektronické podávanie nezvládnu. Podmienky prijímania detí do MŠ vypracuje riaditeľka školy a zabezpečí ich uverejnenie na web školy, dvere MŠ a Fb skupinu MŠ.

K bodu 5
Vo veľkej triede bol cieľ: Sledovať pomer reči učiteľky a reči detí . Miera sústredenosti detí a ich schopnosť reagovať na dohodnuté signály.
Odporúčania: Sledovať viac správnu výslovnosť u detí, hlavne zdrobneliny. Pri komunikácii v skupine dbať na dodržiavanie pravidla, rozpráva ten, kto dostal slovo.
V malej triede bol cieľ: Učenie sa vlastnou skúsenosťou. Miera sústredenosti detí a rozvoj predstavivosti.
Odporúčania:  Pri hodnotení sa zamerať viac na proces a úsilie než na dokonalosť výsledku. 
K bodu 6
Pani riaditeľka informovala o vzdelávaniach, ktoré počas tohto školského roka prebehli a vyzvala pani učiteľky, aby oboznámili o obsahu vzdelávania, ktoré absolvovali. Požiadala ich do konca júna o výstupy zo vzdelávaní, ktoré budú cenným prínosom aj pre kolegyne. 
K bodu 7
Pani učiteľka Zaušková informovala o programe. 
V tomto školskom roku sa materská škola pridala do projektu „Školské ovocie a zelenina. “V spolupráci s kuchyňou sa u detí zvýšil podiel konzumovaného ovocia a zeleniny, mliečnych výrobkov. Deti sa v aktivitách venovali témam o správnom životnom štýle, o pôvode mliečnych výrobkov, ovocia a zeleniny. Venovali sa výtvarným, hudobným a pohybovým aktivitám, hľadali informácie v knihách, mali ochutnávky a pripravovali ovocie a zeleninu na konzumáciu.
V projekte „Evička nám ochorela“ deti realizovali preventívne aktivity, aj v spolupráci s reálnymi záchranármi, ktorí prišli do MŠ. Deti si mohli prezrieť sanitku a realizovať prvú pomoc.
Projekt „Ako sa máš“ bol realizovaný počas celého roka, aktivity boli využívané počas vvp. V tomto projekte sa deti oboznamujú o svojich emóciách a možnostiach, ako s nimi pracovať. A v spolupráci s CPP (druhý krok) sa venujeme emocionálnemu rozvoju detí. Deti sa zúčastňujú spoločných aktivít na tému emocionalita.
V tomto školskom roku nás čaká oslava Dňa detí, výletom v rozprávkovom lese v meste Sliač a skákací zámok v areály MŠ. 26.05. Divadelné predstavenie a 5  detí z veľkej triedy budú vystupovať na uvítanie novorodencov do života. Program pripraví a zrealizuje pani učiteľka Zaušková. 0d 12.05. budú deti chodiť na predplaveckú prípravu pod vedením skúsených inštruktorov „Beruška“ a realizuje sa v Hoteli Tenis vo Zvolene. Organizačné zabezpečenie pripraví pani riaditeľka, informovanosť rodičov zabezpečí pani učiteľka Zaušková.
20.05. bude vystúpenie detí ku dňu matiek. Realizáciu majú na starosti triedne pani učiteľky.
K bodu 8
Pani riaditeľka informovala o novom webovom sídle MŠ Veľká Lúka. Od septembra 2026 je povinnosť každej školy mať svoje web. sídlo, kde škola musí uverejňovať informácie o ŠkVP, Školský poriadok, a iné povinné dokumenty. Administrátorom je zatiaľ pani riaditeľka.
Tiež vyzvala na diskusiu, aby pani učiteľky podávali návrhy, čo by bolo treba dokúpiť do MTV školy.
Pani učiteľka Balková navrhla dokúpiť magnetickú  stavebnicu, plastelínu a pani učiteľka Zaušková magnetofón do veľkej triedy, pretože doterajší je pokazený. 
K bodu 9
Pani riaditeľka informovala o potrebe realizácie volieb do Rady školy, podľa nového zákona. Voľby sa budú konať v našej MŠ na základe poverenia od zriaďovateľa. Informácie podá pani starostka pani riaditeľke a predsedkyni rady školy. Voľby by sa mali zrealizovať do konca školského roka, aby v septembri mohla byť ustanovujúce zasadanie novej rady školy.
V mesiaci máj plánujeme brigádu, ktorej realizáciu bude mať na starosti pani učiteľka Balková.
Pani riaditeľka vyzvala všetky pedagogické pracovníčky školy o priebežné preštudovanie novej legislatívy, informácií z porád riaditeľov, výstupy zo školení o sledovanie webového sídla Ministerstva školstva.
K bodu 10
V tomto bode bola diskusia zameraná na vvč v MŠ, návrhy aktivít, spolupráca s rodičmi, inštitúciami, plán uplatňovania štandardov zákazu segregácie.


Uznesenia
Pedagogická rada ukladá:
Uznesenie 1/26 - Prítomní PZ predložia do konca roka formu diagnostiky detí .
Termín: 20.08.2026
Uznesenie 2/26 – Pani učiteľka Balková pripraví realizáciu brigády v MŠ na ktorej sa zúčastnia všetky pracovníčky školy.
Termín: Koniec mája 2026
Uznesenie 3/26 - Pani učiteľka Zaušková zabezpeč účasť detí s kultúrnym programom na uvítaní do života a predplaveckú prípravu detí predškolákov.
Termín: Jún 2026
Uznesenie 4/26 – Pani  riaditeľka pripraví a realizuje zápis  do MŠ
Termín: Máj 2026


















Miesto a dátum: Vo Veľkej Lúke, 08.04.2026
Zapísal/a: Martina Zaušková
Overil/a: Janka Balková
Riaditeľ/ka školy: Mgr. Anna Mészárosová












Materská škola MDD 1337/17, Veľká Lúka
Prezenčná listina z rokovania pedagogickej rady konanej dňa: 08.04.2026

